Pélog iku salah sijiné titilaras ing gamelan. Saliyané Pelog, ana uga sléndro. Pelog béda karo sléndro , ing Pelog ana angka 4 (papat) karo 7 (pitu). Laras Pelog duwé 7 nada ya iku 1 2 3 4 5 6 7.

Asal-Usul 
Durung ana ahli kang bisa mesthèkaké kapan laras Pelog wiwit ana ing tanah Jawa. Para empu Karawitan uga ora ana kang ngerti babagan iki. Nanging kang jelas, laras Pelog iku kalebu ing larang anyar ing donya karawitan ing Jawa. Amarga, asliné laras Gamelan ing Jawa iku biyèn mung sléndro.

Notasi

Watak lan Pathet 
Ing Bali, Pélog minangka kaanan kang seneng, amarga asring dienggo kanggo acara nikahan lan kanggo iringan Jogèd.

Ing Jawa, ana telung pathet. Pathet iku kapérang dadi Nem, Lima, lan Barang.

Pathet Nem 
Lumrahé ditulis "Pelog Nem’’. Pathet iki dienggo ing swara kang cendhek kanthi adhedasar 2 karo 3. Pérangan swara ing pathet iki asring disilih déning pathet liyané. Ing pelog pathet 5 dienggo kanggo pagelaran wayang sadurungé tengah wengi.

Pathet Lima 
Lumrahé ditulis "Pelog Lima". Pathet iki dhedhasar swara angka 5 karo 1. Pathet iki dienggo selang-seling karo pelog pathet nem ing pagelaran wayang nalika isih bukaning wengi nganti tengah wengi.

Pathet Barang 
Pathet iki nganggo swara angka 6, 2, lan 3 dadi dhasaré. Tinimbang Pelog liyané, pathet Barang luwih dhuwur swarané lan luwih sigrag. Beberangen karo Sléndra Manyura, pathet iki dienggo ing wayah ésuk, wiwitané wengi, pungkasané wengi, lan kanggo upacara-upacara mirunggan.

Cathetan suku

Uga delengen 
 Musik
 Gamelan

Gamelan
Gamelan Jawa